2018. gada 3. maijā Noteikumi Nr. 253

Rīgā (prot. Nr. 22 3. §)

**Grozījumi Ministru kabineta 2005. gada 22. novembra noteikumos Nr. 873 "Noteikumi par mobilizācijas pieprasījumiem"**

Izdoti saskaņā ar
Mobilizācijas likuma

9. panta 11. punktu,

11. panta otro un trešo daļu un

12. panta otro daļu

Izdarīt Ministru kabineta 2005. gada 22. novembra noteikumos Nr. 873 "Noteikumi par mobilizācijas pieprasījumiem" (Latvijas Vēstnesis, 2005, 189. nr.) šādus grozījumus:

1. Izteikt 3. punktu šādā redakcijā:

"3. Mobilizācijas pieprasījumus plāno, pamatojoties uz Nacionālo bruņoto spēku mobilizācijas plānu, Valsts civilās aizsardzības plānu, Tautsaimniecības mobilizācijas plānu, Valsts katastrofu medicīnas plānu un sadarbības teritorijas civilās aizsardzības un katastrofu medicīnas plāniem."

1. Papildināt noteikumus ar 17.1punktu šādā redakcijā:

"17.1 Mobilizācijas pieprasījumus par noteikta veida pakalpojumu sniegšanu Nacionālajiem bruņotajiem spēkiem:

17.11. plāno, pamatojoties uz Nacionālo bruņoto spēku mobilizācijas plānā noteikto par Nacionālo bruņoto spēku nodrošinājumu valsts apdraudējuma situācijās;

17.12. izstrādā Nacionālo bruņoto spēku vienības štābs, kas ir attiecīgā pakalpojuma saņēmējs, vai Nacionālo bruņoto spēku Nodrošinājuma pavēlniecība;

17.13. pārbauda Nacionālo bruņoto spēku Apvienotais štābs un izvērtē to atbilstību Nacionālo bruņoto spēku mobilizācijas plānam, kā arī nosūta tos Aizsardzības ministrijai."

1. Papildināt noteikumus ar 19.1 punktu šādā redakcijā:

"19.1 Mobilizācijas pieprasījumus par noteikta veida pakalpojumu sniegšanu civilās aizsardzības formējumiem:

19.11. plāno, pamatojoties uz ministriju apstiprinātajām mobilizējamo civilās aizsardzības formējumu materiāltehniskā nodrošinājuma normām;

19.12. izstrādā attiecīgās iestādes, pašvaldības un komercsabiedrības, kurās 51 % un vairāk kapitāldaļu pieder valstij, ja tām uzdots veidot mobilizējamos civilās aizsardzības formējumus, un nosūta mobilizācijas pieprasījumus par attiecīgo nozari atbildīgajai ministrijai un izpildītājiem."

4. Izteikt 22.2. apakšpunktu šādā redakcijā:

"22.2. izstrādā Nacionālo bruņoto spēku vienības štābs (attiecīgā īpašuma pārņēmējs turējumā) vai Nacionālo bruņoto spēku Nodrošinājuma pavēlniecība."

5. Izteikt 23. punktu šādā redakcijā:

"23. Nacionālo bruņoto spēku Apvienotais štābs pārbauda mobilizācijas pieprasījumu atbilstību Nacionālo bruņoto spēku mobilizācijas plānam un par pārbaudes rezultātiem informē Aizsardzības ministriju."

6. Izteikt 26. punktu šādā redakcijā:

"26. Mobilizācijas pieprasījumus paraksta:

26.1. Nacionālo bruņoto spēku štāba priekšnieks – mobilizācijas pieprasījumus par militāro preču ražošanu;

26.2. Nacionālo bruņoto spēku vienības komandieris, kura vadītā vienība ir noteikta veida pakalpojumu saņēmējs vai attiecīgā īpašuma pārņēmējs turējumā, – mobilizācijas pieprasījumus par noteikta veida pakalpojumu sniegšanu un īpašuma nodošanu Nacionālo bruņoto spēku vienību turējumā;

26.3. Nacionālo bruņoto spēku Nodrošinājuma pavēlniecības priekšnieks –Nacionālo bruņoto spēku visu veidu mobilizācijas pieprasījumus;

26.4. mobilizācijas struktūrvienību vadītāji vai attiecīgā ministra pilnvarota persona, ministriju pakļautībā esošo iestāžu vadītāji, pašvaldību vadītāji, kā arī tādu komercsabiedrību vadītāji, kurās 51 % un vairāk kapitāldaļu pieder valstij, –mobilizācijas pieprasījumus par mobilizējamo civilās aizsardzības formējumu veidošanu, noteikta veida preču ražošanu un pakalpojumu sniegšanu mobilizējamiem civilās aizsardzības formējumiem un īpašuma nodošanu mobilizējamo civilās aizsardzības formējumu turējumā."

Ministru prezidents Māris Kučinskis

Aizsardzības ministrs Raimonds Bergmanis